****

**Απόσπασμα**

**ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ**

**ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ**

**ΤΕΥΧΟΣ ΔΕΥΤΕΡΟ Αρ. Φύλλου 2044**

22 Αυγούστου 2013

Άρθρο 88

**Έκδοση και ανάρτηση παραστατικών**

**που αναφέρονται στα κοινόχρηστα πολυκατοικιών**.

1. Οι ατομικές επιχειρήσεις και τα νομικά πρόσωπα

που εκδίδουν τα κοινόχρηστα, οφείλουν να λαμβάνουν

από το διαχειριστή τα πρωτότυπα των παραστατικών

των δαπανών και να κρατούν αντίγραφα αυτών για

τουλάχιστον δύο (2) χρόνια είτε σε έντυπη είτε σε ηλεκτρονική

μορφή. **Σε περίπτωση άρνησης του διαχειριστή**

**να παράσχει τα εν λόγω στοιχεία, οι υπόχρεοι οφείλουν**

**να ενημερώσουν αμέσως και εγγράφως τη Γενική**

**Γραμματεία Εμπορίου του Υπουργείου Ανάπτυξης και**

**Ανταγωνιστικότητας.**

2. Οι ατομικές επιχειρήσεις και τα νομικά πρόσωπα

που ασκούν διαχείριση πολυκατοικιών υποχρεούνται να

αναρτούν στον πίνακα ανακοινώσεων εκτός από τον

πίνακα κοινοχρήστων και αντίγραφα παραστατικών και

δαπανών.

3. Στην περίπτωση έλλειψης πίνακα ανακοινώσεων,

οφείλουν, μαζί με το ειδοποιητήριο πληρωμής των

κοινοχρήστων να επισυνάπτουν σε αυτό και απλές

φωτοτυπίες των παραστατικών των ανωτέρω δαπανών.

**4. Οι παραβάτες τιμωρούνται με διοικητικό πρόστιμο**

**δύο χιλιάδων ευρώ (€2000 ). Το πρόστιμο διπλασιάζεται**

**σε περίπτωση υποτροπής.**